אורציון ברתנא

אורציון ברתנא (נולד ב-12 במאי 1949, ד' באייר ה'תש"ט, בתל אביב) הוא סופר, משורר, מסאי, פרופסור וחוקר ספרות ישראלי. מחקרו עוסק ביחסי הספרות והפילוסופיה בספרות העברית והעולמית. כיהן כדיקן וכראש החוג לספרות באוניברסיטת אריאל, עורך את כתב העת 'מורשת ישראל' שמוציאה האוניברסיטה. היה יושב ראש אגודת הסופרים העברים, ונשיא פא"ן בישראל. שימש יו"ר המועצה לספריות ציבוריות במשרד התרבות והספורט, וחבר המועצה להשכלה גבוהה. ילדותו של ברתנא תוארה באופן מליצי בספריו של אביו, המשורר מרדכי ברתנא. בגיל ארבע עשרה פרסם את שירו הראשון במגזין "הפועל הצעיר", ואת ספר השירה הראשון שלו הוציא לאור בשנת לימודיו האחרונה בבית הספר התיכון. ברתנא למד ספרות עברית ופילוסופיה כללית לתואר ראשון ושני באוניברסיטת תל אביב. את הדוקטורט שלו הגיש בשנת 1980 באוניברסיטת בר-אילן. מאז שנת 1971 לימד ברתנא ספרות עברית בכל האוניברסיטאות בארץ, להוציא האוניברסיטה העברית, ובכללן: אוניברסיטת בן-גוריון, אוניברסיטת בר-אילן, אוניברסיטת תל אביב, אוניברסיטת חיפה, ובמחלקה ללימודים הומניסטיים ואמנויות בטכניון, חיפה. ברתנא ייסד את המחלקה למורשת ישראל באוניברסיטת אריאל, עמד בראשה, הקים את התוכנית לתואר שני במורשת ישראל, ועמד בראשה ואת החוג לספרות ועמד בראשו. כמו כן הוא שימש פרופסור במכללת סמינר הקיבוצים בתל אביב. באוניברסיטת אריאל הוא משמש עורך לכתב-העת ליודאיקה, מורשת ישראל, שכרך עשרים שלו ראה אור בינואר 2022. באוקטובר 2018 ייסד את כתב העת 'נכון', כתב עת לאטופיה ולדיסטופיה בספרות, שרואה אור מידי שישה חודשים. גיליון שני רואה אור באפריל 2019. עד אפריל 2022 יצאו לאור 8 גליונות של כתב העת. ברתנא חבר מאז 1975 באגודת הסופרים העבריים וכיהן כיושב-הראש שלה בשנים 2000-1995. לפני כן, בשנים 1995-1989 היה עורך ביטאונה הספרותי מאזנים. כיהן כנשיאו של מועדון "פא"ן" בישראל. הוא ממקימי ומנהלי האגודה הישראלית למדע בדיוני ולפנטסיה. ברתנא הוציא לאור עשרה ספרי שירה, שני רומנים, ארבעה קבצים של סיפורים קצרים, שישה ספרי מחקר ספרותי וארבעה ספרי ביקורת הספרות. שירים בודדים[1] תורגמו לשלוש עשרה שפות ובכללן: אנגלית, איטלקית, פולנית, סינית, ספרדית, רוסית, צרפתית, שוודית, רומנית, ערבית וגיאורגית. לאחרונה, בהוצאת עמדה, הופיע הרומן שלו, 'המקום שבו הכל מתחיל' על ילד בן שלוש עשרה, המתעורר בבית חולים באמצע הלילה ומבלה בו וסביבו שבוע של התנסות מופלאה. בשבוע האחרון של דצמבר 2011 הופיע בהוצאת 'ה. לייוויק' ספרו, 'הים כמו באהבה', ספר שירים דו-לשוני, ובו מבחר שירים שתורגמו ליידיש. ברתנא זכה בפרסי ספרות רבים בהם פרס וולנדרוד, פרס קוגל מטעם עיריית חולון, פרס טלפיר, מלגת וולף, פרס ברנר שהוענק לו כהערכה לשירתו בשנת 1997, פרס ראש הממשלה ליצירה על שם לוי אשכול לשנת תשנ"ח 1998, הוא אף זכה פעמיים בפרס ברנשטיין על ביקורת ספרותית. בשנת 2010 התמנה על ידי שרת התרבות והספורט לימור לבנת ליושב ראש המועצה לספריות ציבוריות. בתפקיד זה שימש עד שנת 2017. בשנת 2012 מונה, בהמלצת שר החינוך גדעון סער, כחבר במועצה להשכלה גבוהה, עד 2017. אורציון ברתנא גר בתל אביב, נשוי ללאה, ולהם ארבעה בנים. בנו ברק הוא עיתונאי ודוקטורנט לספרות באוניברסיטת תל אביב. לכל אילן שמיים: שירים. תל אביב, קרני, תשכ"ז 1967. מסעות רדופים: שירים. תל אביב, הקיבוץ המאוחד, תשל"ה 1975 מנדלי מוכר ספרים: עיון ביקורתי במיכלול יצירתו של אברמוביץ'. תל אביב, דקל, תשל"ט, 1979. איים ומחוזות: שירים. תל אביב, ספרית פועלים, תש"ם 1980. תחנות ותמורות באמנות הסיפור של מרדכי דוד ברנדשטטר. מאת אורציון ברתנא. רמת גן, תשמ"א 1981. (דיסרטציה) עדות קריאה. תל אביב, פפירוס, תשמ"ב 1982. תלושים וחלוצים: התגבשות המגמה הנאו-רומנטית בספורת העברית. ירושלים, דביר, תשמ"ד 1984. לבוא חשבון: מסה וביקורת. תל אביב, אל"ף, תשמ"ה 1985. שריפות: סיפורים. תל אביב, ספרית פועלים, תשמ"ו 1985. מקום נפלא: שירים. תל אביב, ספרית פועלים, תשמ"ז 1987. זהירות, ספרות ארץ-ישראלית: מגמות בשירה, בסיפורת ובביקורת בישראל. תל אביב, פפירוס, תשמ"ט 1989. הפאנטסיה בסיפורת דור המדינה. תל אביב, פפירוס, תש"ן 1989 (דיון ביצירתם של יורם קניוק, יצחק אוורבוך אורפז ודוד שחר). חצרות. תל אביב, הקיבוץ המאוחד, 1991. שמונים: ספרות ישראלית בעשור האחרון. תל אביב, אגודת הסופרים העברים בישראל, 1993. טיול מאחורי הבית: שירים. תל אביב, הקיבוץ המאוחד, 1993. השעות הטובות הן שעות הלילה. תל אביב, ספרית מעריב, תשנ"ה 1994. ציפור ביד: מבחר שירים 1967-1996. תל אביב, "ביתן", תשנ"ז 1996. אבי, פגישת ביניים: שירתו של ב. מרדכי ותקופתו. תל אביב, תמוז, 1998. סוף מאה וסף מאה. תל אביב, עקד, תשס"א 2001. אהבה לצמחי מרפסות: שירים. בני ברק, הקיבוץ המאוחד, תשס"א 2001. אדום וסיפורים אחרים. בני ברק, הקיבוץ המאוחד, 2003. תבת נח. אולי (תל אביב: תמוז, 2006), ציורים - דני קרמן ספרות ופילוסופיה: נקודות מפגש: מספר היבטים ספרותיים בפילוסופיה ומספר היבטים פילוסופיים בספרות העברית מאז המאה התשע-עשרה ירושלים: כרמל, תשס"ח 2008 המקום שבו הכול מתחיל, תל אביב, עמדה, 2011. בים כמו באהבה. תל אביב, בית לייוויק, תשע"ב 2012. החידה הרומנטית של 'כוכבים בחוץ'. ירושלים, כתר, תשע"ה 2014. אחרי הגשם, שירים חדשים ומבחר שירים 2014-1964. תל אביב, קשב לשירה, תשע"ה 2015. בסיפור עצמו, ירושלים ותל אביב, כרמל ועמדה, תשע"ט 2019 הצעיר הבודד בסיפורת העברית (1899-1908) / יצחק בקון. תל אביב, אגודת הסטודנטים - אוניברסיטת תל אביב, תשל"ח 1978. ילקוט שירים / ב. מרדכי: ליקט, הקדים והוסיף ביבליוגרפיה, אורציון ברתנא. תל אביב, יחדיו, תשמ"ג 1983. שועלים במעלית: סיפורים / שלמה זמיר, בהשתתפות אברהם קנטור. תל אביב, ספרית פועלים, תשנ"ו 1996. מורשת ישראל: כתב עת ליהדות ולציונות. המרכז האוניברסיטאי אריאל בשומרון, עד סוף 2014 כבר הופיעו אחד-עשר כרכים. קובי נסים, שמונים - שנות הירידה האידאית, ריאיון עם ד"ר אורציון ברתנא, על המשמר, כ"ב בטבת תשנ"ג, 15 בינואר 1993, עמ' 18–19. על: אורציון בר תנא, שמונים : ספרות ישראלית בעשור האחרון ,(תל אביב : אגודת הסופרים העברים בישראל, 1993) אורציון ברתנא, הניגון חוזר, באנתולוגיה "תמונה קבוצתית" (ספרות ישראלית במאה ה-21), עמ' 394-389, הוצאת כרמל, 2017. מדיה וקבצים בנושא אורציון ברתנא בוויקישיתוף הבלוג של אורציון ברתנא, באתר "בננות" רשימת הפרסומים של אורציון ברתנא, בקטלוג הספרייה הלאומית אורציון ברתנא, ב"לקסיקון הספרות העברית החדשה" אורציון ברתנא, ב"לקסיקון הקשרים לספרות ישראלית" אורציון ברתנא, ב"לקסיקון הסופרים העברים בהווה" אורציון ברתנא, באתר המכון לתרגום ספרות עברית (באנגלית) קורות חיים (אורכב 03.03.2016 בארכיון Wayback Machine), באתר המועצה להשכלה גבוהה הספרים של אורציון ברתנא, באתר "סימניה" רן יגיל, "הכל" רק חלק מתוכנית גדולה, על יצירתו של אורציון ברתנא בכלל ועל שירתו בפרט, בכתב העת "יקוד". התפרסם לראשונה בנתיב יוני 2004 רן יגיל, מכתב גלוי לאורציון ברתנא. ביקורת מאוחרת, "בננות Blogs", ‏, 24 ביוני 2009 רן יגיל, שירה בציבור: אורציון ברתנא, nrg‏, 30 במאי 2010 מאמרים פרי עטו בלהה קלישר הזז מראיינת את ברתנא מתוך נשים ברשת המשורר אורציון באנתולוגיה מקוונת לשירה עברית, באתר של נילי דגן אורציון ברתנא, במיזם "סופרים קוראים" של המרכז לספריות וספרות בישראל אורציון ברתנא, באתר Academia.edu אורציון ברתנא, השירה העברית בירידה, השירה הישראלית במצב טוב, באתר "יקוד" - כתב-עת לספרות עברית אורציון ברתנא על שירתו של נתן אלתרמן בבלוג של רן יגיל באתר מעריב, nrg. אורציון ברתנא על נתן אלתרמן כמשורר לאומי בבלוג של רן יגיל באתר מעריב, nrg. אורציון ברתנא על הסופר יצחק אוורבוך אורפז בבלוג של רן יגיל באתר מעריב, nrg. אורציון ברתנא על אתגר קרת בבלוג של רן יגיל, באתר מעריב, nrg. אורציון ברתנא על "במלוא מוטת הבריאה", ספרו של חן ישראל קלינמן, באתר מקור ראשון. סיפור הנוגע בצמחונות של אורציון ברתנא בבלוג של רן יגיל באתר מעריב, nrg. אורציון ברתנא, הספרות העברית בארץ-ישראל: מבוא, באתר הספרייה הווירטואלית של מטח אורציון ברתנא, הספרות העברית בסוף המאה ה-19 ובתחילת המאה ה-20, באתר הספרייה הווירטואלית של מטח אורציון ברתנא, הספרות העברית בארץ-ישראל: בין שתי מלחמות עולם, באתר הספרייה הווירטואלית של מטח אורציון ברתנא, הספרות העברית בארץ-ישראל: דור הפלמ"ח, באתר הספרייה הווירטואלית של מטח אורציון ברתנא, הספרות העברית בארץ-ישראל: מלחמת העולם השנייה והקמת מדינת ישראל, באתר הספרייה הווירטואלית של מטח אורציון ברתנא, הספרות העברית בארץ-ישראל: שנות החמישים, באתר הספרייה הווירטואלית של מטח אורציון ברתנא, הספרות העברית בארץ-ישראל: שנות השישים, באתר הספרייה הווירטואלית של מטח אורציון ברתנא, הספרות העברית בארץ-ישראל: שנות השבעים, באתר הספרייה הווירטואלית של מטח אורציון ברתנא, הספרות העברית בארץ-ישראל: שנות השמונים והתשעים, באתר הספרייה הווירטואלית של מטח אורציון ברתנא, חילופי מכתבים עם עמוס עוז, באתר הארץ, 27 בפברואר 2019 ביקורת: חנה לוק, על גבול האפשרויות המופלאות, מעריב, 12 בספטמבר 1986. ביקורת: עמרי הרצוג, "המקום שבו הכל התחיל" מאת אורציון ברתנא | ראש האופוזיציה, באתר הארץ, 3 באוגוסט 2011.